TH วิ่ง 3% ลุ้นกำไร Q2 โตกว่าเท่าตัว! แตะ 47 ลบ. โบรกเคาะเป้า 9 บ. อัพไซด์ 110%
TH บวก 3% เก็งกำไรไตรมาส 2 โตกว่าเท่าตัว! แตะ 47 ลบ. หลังเริ่มรับรู้รายได้มูลหนี้ก้อนล่าสุด โบรกแนะซื้อเป้า 9 บ. อัพไซด์ 110%
TH บวก 3% เก็งกำไรไตรมาส 2 โตกว่าเท่าตัว! แตะ 47 ลบ. หลังเริ่มรับรู้รายได้มูลหนี้ก้อนล่าสุด โบรกแนะซื้อเป้า 9 บ. อัพไซด์ 110%
22 ก.ค. 2565

ผู้สื่อข่าวรายงานว่า วันนี้ (22 ก.ค.65) ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH ณ เวลา 14:40 น. อยู่ที่ระดับ 4.28 บาท บวก 0.12 บาท หรือ 2.88% สูงสุดที่ระดับ 4.38 บาท ต่ำสุดที่ระดับ 4.20 บาท ด้วยมูลค่าการซื้อขาย 134.42 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 110%

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ว่า ประเมินกำไรในไตรมาส 2/65 เบื้องต้นที่ 46-47 ล้านบาท โดย THAM ยังคงเป็นตัวขับเคลื่อนหลักซึ่งกำไรดังกล่าวใกล้เคียงไตรมาส 1/65 ที่ทำได้ 44.60 ล้านบาท เนื่องจากไตรมาส 2/65 มีวันหยุดจำนวนมาก และเพิ่งเริ่มรับรู้รายได้จากมูลหนี้ก้อนล่าสุด 1 พันล้านบาทในช่วง พ.ค.- มิ.ย. โดยกำไรดังกล่าวจึงจะเติบโตก้าวกระโดดกว่า 110% จากงวดเดียวกันของปีก่อน เนื่องจาก THAM เริ่มดำเนินธุรกิจในไตรมาส 4/64 หากเป็นตามคาดกำไรงวดครึ่งปีแรก 65 จะอยู่ที่ประมาณ 90 ล้านบาท หรือราว 37-40% ของกำไรปกติทั้งปีที่ทางฝ่ายวิจัยคาด 242.30 ล้านบาท เติบโต 227.40% จากงวดเดียวกันของปีก่อน ทั้งนี้ยังเชื่อว่ามีความเป็นไปได้หากบริษัทสามารถประมูลหนี้ก้อนใหญ่เพิ่มเติมได้ในไตรมาส 3/65 ทั้งนี้คงคำแนะนำ “ซื้อ” ราคาเป้าหมาย 9 บาท